**ELŐTERJESZTÉS**

**A KÉPVISELŐ-TESTÜLET**

**2019. október 24.-i alakuló ülésére**

**Előterjesztés**

**Referensi megbízásokról**

A napirendet tárgyaló ülés dátuma: 2019.10.24.

A napirendet tárgyaló ülés: Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények**, különösen az adott tárgykörben hozott korábbi testületi döntések és azok végrehajtásának állása: ------

**2. Jogszabályi hivatkozások**:

**3.Költségkihatások** és egyéb szükséges feltételeket, illetve megteremtésük javasolt forrásai:

Nincs

**4. Tényállás bemutatása:**

A Magyarország helyi önkormányzatairól szóló 2011.évi CLXXXIX. törvény ( továbbiakban: Mötv ) 57.§-a alapján a képviselő-testület szervezeti és működési szabályzatában határozza meg bizottságait, a bizottságok tagjainak számát, a bizottságok feladat- és hatáskörét, működésük alapvető szabályait. Az Mötv. 34. §. alapján a képviselő-testület a polgármesternek vagy bármely önkormányzati képviselőnek a javaslatára az önkormányzati képviselők közül tanácsnokokat választhat.

Mivel a hatályos bizottsági struktúrában a környezetvédelemi feladatok egyik bizottság feladatkörébe sem tartoznak, tanácsnoki megbízás pedig csak önkormányzati képviselőnek adható, így külső megbízott megbízását javaslom, mint a megbízott környezetvédelmi referens illetve, mind a megbízott helytörténeti referensi megbízásra. A referensi megbízás nem a hagyományos értelemben vett referensi megbízás, mely köztisztviselői jogviszonyban történő foglalkoztatást jelent, hanem egy önkormányzat által létrehozott társadalmi megbízatás a képviselő-testület által hozott határozatban meghatározott feladatellátásra.

**Környezetvédelmi referens**

Az önkormányzat bizottsági struktúrájában egyik bizottság hatáskörébe sem utalja a környezetvédelmi feladatokat.

Javaslom, hogy az önkormányzat társadalmi megbízatásban történő feladatellátásban nevezzen ki egy környezetvédelmi referenst. A referens személyére Fóris Ferenc telki lakos személyében teszek javaslatot, aki több éve aktív tagja a Kodolányi János **Kulturális és Környezetvédő Közhasznú Egyesület**nek, szakmai előéletét tekintve jelentős kompetenciával rendelkezik a tárgykörben és a megelőző önkormányzati ciklusban a Pénzügyi Bizottság külső tagjaként elmélyült az önkormányzati munkában**.**

**A környezetvédelmi referens javasolt feladatai:**

* Javaslataival segíti a Polgármester munkáját a környezetvédelmi témájú ügyek előkészítésében
* Véleményt nyilvánít és segíti az Önkormányzatot a környezetvédelmet érintő feladataiban,
* Közreműködik ezen önkormányzati feladatok előkészítésében, végrehajtásában.
* Közreműködik a környezetvédelmi tárgyú előterjesztések előkészítésében.
* Mint meghívott részt vesz a tevékenységi körét érintő előterjesztéseket tárgyaló bizottsági üléseken
* Kapcsolatot tart a településen működő környezetvédelmi feladatokat ellátó civil szervezetekkel.
* Figyelemmel kíséri az önkormányzat környezetvédelmi tárgyú pályázati lehetőségeit
* Tevékenységével segíti, hogy a település klímaváltozáshoz köthető kihívásokra érdemben tudjon reagálni, részt vesz a klímakoncepcióhoz kapcsolódó anyagok kidolgozásában

**Helytörténeti referens**

A Kodolányi János Közösségi ház és könyvtár ad helyt a Telki Helytörténeti gyűjtemény kiállításának.

A Helytörténeti Gyűjteményt és kiállítást megálmodó Szigeti Antal több éves munkája eredményeként állította össze azt a most látható kiállítást, mely a település megmaradt emlékeit őrzi.

Szigeti Antal aprólékos munkája eredményeként egy olyan gyűjtemény, kiállítás jött létre, melyre településünk minden lakója büszke lehet.

Szigeti Antal, korábban több cikluson átképviselőként tevékenykedett, de a legutóbbi önkormányzati választáson nem indult képviselő-jelöltként. Tekintettel arra, hogy Szigeti Antal a Helytörténeti gyűjtemény létrehozója, és a gyűjtemény megőrzésében és kezelésében a továbbiakban is részt kíván vállalni, javaslom megbízott helytörténeti referensként történő megbízását társadalmi minőségben.

**A helytörténeti referens javasolt feladatai:**

* helytörténeti gyűjtemény gondozása, a Kodolányi János Közösségi Ház és könyvtár intézményvezetőjének- a helytörténeti gyűjteménnyel kapcsolatos - szakmai munkájában történő közreműködés,
* a helytörténeti gyűjtemény bemutatása.

Telki, 2019. szeptember 23.

Deltai Károly

polgármester

**1.**

**Határozati javaslat**

**Telki Község Önkormányzat**

**Képviselő-testülete**

**/2019.( X. )Öh. számú**

**Határozata**

**Környezetvédelmi referens megbízása**

Telki község képviselő-testülete úgy határoz, hogy a Környezetvédelmi feladatok ellátására környezetvédelmi referenst bíz meg, Fóris Ferenc személyben.

A környezetvédelmi referens feladatai

**A környezetvédelmi referens javasolt feladatai:**

* Javaslataival segíti a Polgármester munkáját a környezetvédelmi témájú ügyek előkészítésében
* Véleményt nyilvánít és segíti az Önkormányzatot a környezetvédelmet érintő feladataiban,
* Közreműködik ezen önkormányzati feladatok előkészítésében, végrehajtásában.
* Közreműködik a környezetvédelmi tárgyú előterjesztések előkészítésében.
* Mint meghívott részt vesz a tevékenységi körét érintő előterjesztéseket tárgyaló bizottsági üléseken
* Kapcsolatot tart a településen működő környezetvédelmi feladatokat ellátó civil szervezetekkel.
* Figyelemmel kíséri az önkormányzat környezetvédelmi tárgyú pályázati lehetőségeit
* Tevékenységével segíti, hogy a település klímaváltozáshoz köthető kihívásokra érdemben tudjon reagálni, részt vesz a klímakoncepcióhoz kapcsolódó anyagok kidolgozásában

A megbízatás visszavonásig él.

**Felelős:** Polgármester

**Határidő:** azonnal

**2.**

**Határozati javaslat**

**Telki Község Önkormányzat**

**Képviselő-testülete**

**/2019.( X. )Öh. számú**

**Határozata**

**Helytörténeti referens megbízása**

Telki község képviselő-testülete úgy határoz, hogy a Telki Helytörténeti gyűjtemény mellé, mint annak gondozója társadalmi megbízatásban helytörténeti referenst bíz meg, Szigeti Antal személyben.

A helytörténeti referens feladata a helytörténeti gyűjtemény gondozása, a Kodolányi János Közösségi Ház és könyvtár intézményvezetőjének - a helytörténeti gyűjteménnyel kapcsolatos - szakmai munkájában történő közreműködés, a helytörténeti gyűjtemény bemutatása az intézmény nyitvatartási ideje alatt.

A megbízatás visszavonásig él.

**Felelős:** Polgármester

**Határidő:** azonnal